Раң (өсімдік)

Раң () – қияқөлеңдер тұқымдасының қияқөлең туысына жататын көп жылдық шөптесін өсімдік. Сабағы жұмыр, биіктігі 10— 40 см, жапырағы таспа тәрізді. Гүлі дара жынысты, қос үйлі, масағы гүл шоғына топтанған. Сәуір — майда гүлдейді. Жемісі — бір тұқымды жаңғақ. Раң Орта Азия, Иран, Ауғанстанда таралған. Қазақстанда Қызылорда, Бетпақдала, Мойынқұм, Қызылқұм, Түркістанда, Балқаш-Алакөл алқабында дала, далалық сортаң жерде, батпақты шабындықта, өзен, көл жағасында өседі. Раңнан дәрі алынады, ерте көктемде жақсы мал жайылымы ретінде пайдаланылады.Қазақ Совет Энциклопедиясы, 9 том

 Дереккөздер 

Санат:Қияқөлеңдер